
Grozījumi Ministru kabineta 2004. gada 12. oktobra noteikumos Nr. 852 "Darba aizsardzības prasības darbā ar azbestu"
Izdoti saskaņā ar Darba aizsardzības likuma 25.panta 14.punktu
· 1. Izdarīt Ministru kabineta 2004. gada 12. oktobra noteikumos Nr. 852 "Darba aizsardzības prasības darbā ar azbestu" (Latvijas Vēstnesis, 2004, 164. nr.) šādus grozījumus:
· 1.1. izteikt 2. punktu šādā redakcijā:
· "2. Darbs ar azbestu ir azbestu saturošu materiālu demontāža (būves vai tās daļas nojaukšana, azbestu saturošo daļu nomontēšana no būves, instalācijas vai iekārtas un aizvešana), transportēšana, glabāšana, azbestu saturošu materiālu atkritumu apsaimniekošana un darbi ar azbestu saturošiem materiāliem, ja tie ir marķēti normatīvajos aktos par ķīmisko vielu marķēšanu noteiktajā kārtībā.";
· 1.2. izteikt 3. punktu šādā redakcijā:
· "3. Azbests ir šķiedrveida silikātu minerāls tīrā veidā vai azbesta šķiedras saturošs materiāls un kas atbilst Eiropas Parlamenta un Padomes 2008. gada 16. decembra Regulas (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006, VI pielikuma 3. daļā noteiktajiem 1. A kategorijas kancerogēnu klasifikācijas kritērijiem — azbesta aktinolīts (CAS Nr.77536-66-4), azbesta gruenerīts (amozīts) (CAS Nr.12172-73-5), azbesta antofilīts (CAS Nr.77536-67-5), krizotils (CAS Nr.12001-29-5), krokidolīts (CAS Nr.12001-28-4), azbesta tremolīts (CAS Nr.77536-68-6). Azbesta šķiedra ir tāda azbesta šķiedra, kuras platums nepārsniedz 0,2 mikrometrus, garums pārsniedz piecus mikrometrus un garuma un platuma attiecība ir lielāka nekā 3:1.";
· 1.3. izteikt 4. punktu šādā redakcijā:
· "4. Darba devējs nodrošina, lai azbests netiktu lietots darbos, kuros izmanto izsmidzināšanas metodi, un darbos, kuros izmanto azbestu saturošus zema blīvuma (mazāk nekā 1 g/cm3) izolācijas vai skaņu necaurlaidīgus materiālus, un lai nenotiktu azbesta ieguve, azbesta izstrādājumu ražošana un pārstrāde vai tādu izstrādājumu ražošana un pārstrāde, kuru sastāvā ir apzināti pievienots azbests, izņemot gadījumu, ja normatīvajos aktos par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu noteiktajā kārtībā tiek apstrādāti un nodoti atkritumos tādi izstrādājumi, kuri radušies nojaukšanas un azbesta aizvākšanas darbos.";
· 1.4. izteikt 8. punktu šādā redakcijā:
· "8. Azbesta radīta riska novērtēšanu darba devējs nodrošina saskaņā ar uzņēmuma darba vides iekšējās uzraudzības un darba vides riska novērtēšanas prasībām normatīvajos aktos noteiktajā kārtībā, iesaistot uzticības personas un nodarbinātos. Plānojot veikt jebkuras darbības, kas var būt saistītas ar nodarbinātā pakļaušanu azbesta vai azbestu saturošu materiālu putekļu iedarbībai, darba devējs novērtē risku tā, lai noteiktu to putekļu iedarbības raksturu un pakāpi uz nodarbināto, ko rada azbests vai azbestu saturoši materiāli, un lai piešķirtu prioritāti azbesta vai azbestu saturošu materiālu aizvākšanai salīdzinājumā ar citām iespējamām darbībām ar azbestu.";
· 1.5. papildināt ar 9.1 punktu šādā redakcijā:
· "9.1 Atkarībā no sākotnējā riska novērtējuma rezultātiem un nolūkā nodrošināt atbilstību šo noteikumu prasībām darba devējs mēra azbesta šķiedru koncentrāciju darba vides gaisā konkrētu darbības posmu laikā un regulāros intervālos.";
· 1.6. izteikt 11. punktu šādā redakcijā:
· "11. Azbesta šķiedru ekspozīcijas mērījumus veic akreditētas laboratorijas. Šķiedru skaitīšanai izmanto elektronmikroskopiju vai to veic ar jebkuru citu alternatīvu metodi, kas sniedz līdzvērtīgus vai precīzākus rezultātus.";
· 1.7. izteikt 15. punktu šādā redakcijā:
· "15. Faktiskā azbesta aroda ekspozīcija darba vides gaisā nedrīkst pārsniegt aroda ekspozīcijas robežvērtību 0,002 šķiedras/cm3, aprēķinot vidējo daudzumu astoņās stundās vai 0,01 šķiedras/cm3, aprēķinot vidējo daudzumu astoņās stundās saskaņā ar noteikumu 3. punktā noteikto šķiedru platumu. ";
· 1.8. izteikt 16. punktu šādā redakcijā:
· "16. Ja darba vietā ir vai ir iespējama saskare ar azbestu un, ņemot vērā konkrētā darba specifiku, tehniski nav iespējams aizstāt azbestu ar citiem materiāliem, kuri nerada risku nodarbināto drošībai un veselībai, darba devējs veic šādus kolektīvās aizsardzības pasākumus, lai līdz minimumam samazinātu azbesta ietekmi uz nodarbināto drošību un veselību:
· 16.1. azbesta daudzuma samazināšana līdz minimumam;
· 16.2. nodarbināto atbrīvošana no azbesta putekļiem, veicot dekontaminācijas (attīrīšanas) pasākumus;
· 16.3. to nodarbināto skaita samazināšana līdz minimumam, kuri ir pakļauti azbesta ietekmei vai var tikt tai pakļauti, un nodarbināto atbrīvošana no azbesta putekļiem veicot dekontaminācijas pasākumus;
· 16.4. darba procesu plānošana, lai izvairītos no azbesta šķiedras saturošiem putekļiem darba vides gaisā. Ja nav iespējams izvairīties no azbesta šķiedras saturošiem putekļiem, ir veicamas šādas darbības:
· 16.5. azbesta putekļu nosēdināšana;
· 16.6. azbesta putekļu nosūkšana iespējami tuvu izmetes vietai, izmantojot vietējās nosūces ventilāciju;
· 16.7. nepārtraukta gaisā esošo azbesta šķiedru nostādināšana;
· 16.8. regulāra un efektīva visu ēku, darba telpu un iekārtu, ko izmanto azbesta apstrādē, tīrīšana un apkopšana;
· 16.9. nodarbināto atbilstošas aizsardzības nodrošināšana, ja darbu veic slēgtā telpā.";
· 1.9. izteikt 19. punktu šādā redakcijā:
· "19. Ja darba gaitā konstatē, ka faktiskā aroda ekspozīcija pārsniedz šo noteikumu 15.punktā noteikto aroda ekspozīcijas robežvērtību, vai ir pamats uzskatīt, ka ir atsegti azbestu saturoši materiāli, kas nebija identificēti pirms darbu veikšanas, un tie rada putekļus, darba devējs veic šādus pasākumus.
· 19.1. nodrošina, lai darbs ar azbestu tiktu pārtraukts, līdz attiecīgajā darba vietā ir nodrošināta atbilstoša gaisa tīrība un ir veikti atbilstoši nodarbināto aizsardzības pasākumi;
· 19.2. nekavējoties informē nodarbinātos, nodarbināto uzticības personas un nodarbināto pārstāvjus par aroda ekspozīcijas robežvērtības pārsniegšanu, veiktajiem pasākumiem bīstamās situācijas novēršanai un turpmāko rīcību;
· 19.3. noskaidro aroda ekspozīcijas robežvērtību pārsniegšanas iemeslus un veic pasākumus darba vides gaisa kvalitātes uzlabošanai;
· 19.4. nodrošina faktiskās aroda ekspozīcijas mērīšanu darba vides gaisā, lai pārbaudītu šo noteikumu 19.3.apakšpunktā minēto pasākumu efektivitāti.";
· 1.10. izteikt 20. punktu šādā redakcijā:
· "20. Ja, veicot demontāžu, labošanu vai apkopi, ir paredzams, ka arī pēc visu tehniski iespējamo preventīvo pasākumu azbesta koncentrācijas ierobežošanai darba vides gaisā veikšanas, atsevišķos darba posmos aroda ekspozīcijas robežvērtības tiks pārsniegtas, darba devējs nodarbināto aizsardzībai:
· 20.1. nodrošina, lai nodarbinātie lietotu normatīvajos aktos par individuālajiem aizsardzības līdzekļiem noteiktajām prasībām atbilstošus elpošanas ceļu aizsardzības līdzekļus, aizsargapģērbu un citus individuālos aizsardzības līdzekļus normatīvajos aktos par individuālo aizsardzības līdzekļu lietošanu noteiktajā kārtībā;
· 20.2. nodrošina, lai tiktu izvietotas normatīvajos aktos par drošības zīmju lietošanu noteiktās drošības zīmes (arī brīdinājuma zīmes) par aroda ekspozīcijas robežvērtību pārsniegšanu;
· 20.3. nodrošina, lai azbests neizplatītos ārpus darba zonas;
· 20.4. nodrošina, ka, veicot darbu slēgtā telpā, norobežotā zona ir hermētiska un aprīkota ar mehānisko ventilāciju (ekstrakciju), kas nodrošina atbilstošu gaisa nosūci un izvadi no telpām.";
· 1.11. izteikt 23. punktu šādā redakcijā:
· "23. Lai darba vides gaisā nepārsniegtu šo noteikumu 15.punktā minēto aroda ekspozīcijas robežvērtību, azbesta atkritumus, izņemot kalnrūpniecības darbību rezultātā radušos atkritumus, nekavējoties vai (vēlākais) attiecīgā darba posma beigās no darba vietas savāc atbilstošā un slēgtā iepakojumā. Uz iepakojuma ir norāde, ka atkritumi satur azbestu.";
· 1.12. izteikt 24. punktu šādā redakcijā:
· "24. Azbesta atkritumus pārvadā un apsaimnieko normatīvajos aktos par bīstamo kravu pārvadājumiem, atkritumu un to pārvadājumu uzskaites kārtību un azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu noteiktajā kārtībā.";
· 1.13. izteikt 25. punktu šādā redakcijā:
· "25. Darba devējs pirms demontāžas, labošanas vai apkopes, atjaunošanas darbu uzsākšanas objektos, kas izbūvēti pirms azbesta materiālu izmantošanas aizlieguma noteikšanas, veic pasākumus, lai noteiktu iespējamo azbestu saturošo materiālu klātbūtni, jo īpaši, iegūstot   informāciju no telpu īpašniekiem vai citiem darba devējiem, kā arī citiem informācijas avotiem, tostarp būvprojekta dokumentācijas (ja tāda ir saglabājusies), vai veicot citus pasākumus azbesta klātbūtnes noteikšanai. Darba devēji pēc citu darba devēju pieprasījuma sniedz informāciju par azbestu saturošu materiālu klātbūtni objektos. Ja ir aizdomas par to, ka materiālā vai objektā ir azbests, darba devējs nodrošina šajos noteikumos noteikto prasību ievērošanu.";
· 1.14. izteikt 26. punktu šādā redakcijā:
· "26. Darba devējs pirms azbestu saturošo daļu demontāžas sākšanas izstrādā demontāžas darba plānu, kuru pēc attiecīga lūguma saņemšanas iesniedz Valsts darba inspekcijai. Plānā darba devējs:
· 26.1. paredz:
· 26.1.1. azbesta un azbestu saturošu produktu aizvākšanu, pirms sākt būves, instalācijas vai iekārtas nojaukšanu, izņemot gadījumus, ja azbesta vai azbestu saturošu produktu aizvākšana nodarbinātos apdraudētu vairāk nekā to atstāšana esošajā vietā;
· 26.1.2. nodarbināto nodrošināšanu ar individuālajiem aizsardzības līdzekļiem;
· 26.1.3. faktiskās aroda ekspozīcijas mērīšanu darba vides gaisā pēc tam, kad pabeigti nojaukšanas vai aizvākšanas darbi, kas saistīti ar azbestu, un pirms citu darbu sākšanas, lai noteiktu, vai vēl pastāv azbesta iedarbības risks uz to nodarbināto drošību un veselību, kuri turpina darbu attiecīgajā telpā;
· 26.2. pēc attiecīga Valsts darba inspekcijas lūguma saņemšanas papildus norāda šādas ziņas
· 26.2.1. darba apraksts un ilgums;
· 26.2.2. darba veikšanas vieta;
· 26.2.3. darba aizsardzības speciālista, kompetentā speciālista vārds, uzvārds, amats un kontaktinformācija vai kompetentās institūcijas, kas plānos, vadīs un uzraudzīs demontāžas darbu gaitu, dati;
· 26.2.4. demontāžā izmantojamās darba metodes;
· 26.2.5. nodarbināto veselības aizsardzības pasākumu apraksts un izmantojamo individuālo aizsardzības līdzekļu saraksts;
· 26.2.6. vides un nodarbināto, kuri neveic darbu ar azbestu, kā arī tuvākās apkārtnes iedzīvotāju aizsardzības pasākumu apraksts.";
· 1.15. papildināt ar 26.1 punktu šādā redakcijā:
· "26.1 Šo noteikumu 26. punktā minētie noteikumi ir attiecināmi arī uz iekārtu vai kuģu demontēšanu.";
· 1.16. izteikt 34. punktu šādā redakcijā:
· "34. Katram nodarbinātajam ir pieejama šo noteikumu 32.punktā minētā informācija, kura attiecas uz viņu personīgi, kā arī nodarbinātajam vai viņa  pārstāvim ir tiesības iepazīties ar šo noteikumu 32. punktā minēto informāciju par citiem nodarbinātajiem, ja darba devējs to ir anonimizējis.";
· 1.17. izteikt 37. punktu šādā redakcijā:
· "37. Darba devējs 10 darbdienas pirms darba ar azbestu sākšanas iesniedz Valsts darba inspekcijā iesniegumu par paredzēto darbu ar azbestu (turpmāk — iesniegums). Iesniegumā norāda šādas ziņas:
· 37.1. darba devēja rekvizīti (nosaukums, reģistrācijas numurs un juridiskā adrese);
· 37.2. vieta, kur tiek veikts darbs ar azbestu;
· 37.3. laiks, kad tiek sākts darbs ar azbestu, un darba ilgums;
· 37.4. lietojamā azbesta veids un daudzums gada laikā;
· 37.5. izmantojamie tehnoloģiskie procesi, darba metodes un  nodarbināto aizsardzībai un dekontaminācijai (attīrīšanai) un atkritumu likvidēšanai paredzētie pasākumi, kā arī gaisa apmaiņai paredzētie pasākumi, ja darbu plānots veikt slēgtā telpā;
· 37.6. darbā ar azbestu nodarbināto skaits un to nodarbināto saraksts, kuri veiks darbu attiecīgajā objektā, norādot vārdu, uzvārdu un amatu, informāciju, kas apliecina šo nodarbināto apmācību par darbu ar azbestu, un datumu, kad nodarbinātajiem pēdējo reizi ir veiktas obligātās veselības pārbaudes;
· 37.7. darba aizsardzības prasību izpildes nodrošinājuma pasākumu apraksts, iekļaujot pārskatu par aprīkojumu, kas izmantots, lai ierobežotu azbesta iedarbību uz nodarbinātajiem;
· 37.8. ja ir paredzēti azbesta demontāžas darbi, darba devējs papildus iesniedz pierādījumus par šo noteikumu 16., 22. un 23. punktā noteikto prasību izpildi.";
· 1.18. papildināt ar 37.1 punktu šādā redakcijā:
· "37.1 Ja iedarbība uz nodarbināto ir sporādiska un ar zemu intensitāti un ja pēc azbesta radīta riska novērtēšanas rezultātiem ir noskaidrots, ka 15. punktā noteiktā attiecīgā robežvērtība darba zonas gaisā netiks pārsniegta, 37. punktā minēto iesniegumu var neiesniegt, ja darbs ir saistīts ar:
· 37.11. neilgām apkopes darbībām, kuras norit ar pārtraukumiem un kurās rīkojas tikai ar neirstošiem materiāliem;
· 37.12. tādu nesadalījušos materiālu aizvākšanu, tos nesabojājot, kuros azbesta šķiedras ir savstarpēji cieši saistītas;
· 37.13. labā stāvoklī esošu, azbestu saturošu materiālu iekapsulēšanu vai aizplombēšanu;
· 37.14. darba vides gaisa monitoringu un kontroli un paraugu ievākšanu, lai pārliecinātos, vai konkrētā materiāla sastāvā ir azbests.";
· 1.19. papildināt ar 37.2 punktu šādā redakcijā:
· "37.2 Darba devējs var veikt demontāžu, ja ir saņemta Valsts darba inspekcijas atļauja. Uzskatāms, ka Valsts darba inspekcija ir pieņēmusi labvēlīgu lēmumu un sniegusi atļauju veikt demontāžas darbus, ja 10 darbdienu laikā no šo noteikumu 37. punktā minētā iesnieguma iesniegšanas, Valsts darba inspekcija nav pieņēmusi lēmumu par atteikumu izsniegt atļauju. Valsts darba inspekcija oficiālajā tīmekļa vietnē ievieto to darba devēju sarakstu, kuri ir saņēmuši atļauju.";
· 1.20. papildināt ar 37.3 punktu šādā redakcijā:
· "37.3 Ja ir nepieciešams neatliekami veikt demontāžas darbus, lai novērstu nepārvaramas varas, nejauša notikuma vai citu ārkārtēju apstākļu izraisītas sekas, šo noteikumu 37. punktā minēto iesniegumu darba devējs iesniedz Valsts darba inspekcijai ne vēlāk kā tos uzsākot.";
· 1.21. papildināt ar 37.4 punktu šādā redakcijā:
· "37.4 Valsts darba inspekcija glabā šo noteikumu 37.6. apakšpunktā minēto informāciju ne ilgāk 5 gadus no šo noteikumu 37. punktā minētā iesnieguma saņemšanas dienas.";
· 1.22. svītrot 39. punktu;
· 1.23. izteikt VI nodaļas nosaukumu šādā redakcijā:
· "VI. Nodarbināto apmācība un informēšana";
· 1.24. izteikt 40. punktu šādā redakcijā:
· "40. Ja nodarbinātais darba procesā saskaras vai var saskarties ar azbestu, darba devējs nodrošina nodarbinātajiem atbilstošas apmācības. Apmācības veicamas atbilstoši normatīvajiem aktiem par apmācības kārtību darba aizsardzības jautājumos, ciktāl šajos noteikumos nav noteikts citādi. Apmācībās iekļauj vismaz šādus jautājumus:
· 40.1. darba aizsardzību regulējošie normatīvie akti darba ar azbestu jomā;
· 40.2. azbesta īpašības un tā ietekme uz veselību, tostarp informējot par pastiprinātu azbesta negatīvo ietekmi, ja cilvēks smēķē, un iespējamo azbesta izraisītu audzēju veidošanos;
· 40.3. izstrādājumi un materiāli, kuri satur vai var saturēt azbestu;
· 40.4. darbības, kas var pakļaut nodarbināto azbesta ietekmei, un preventīvu pārbaužu nozīme šādas ietekmes samazināšanā līdz minimumam;
· 40.5. drošas darba metodes, pārbaudes un kolektīvie un individuālie darba aizsardzības līdzekļi;
· 40.6. kolektīvo un individuālo aizsardzības līdzekļu, īpaši elpošanas sistēmas aizsardzības līdzekļu veidi, lietderība, izvēle, pareiza lietošana un ierobežojumi;
· 40.7. rīcība ārkārtas situācijās;
· 40.8. dekontaminācijas (attīrīšanas) pasākumi;
· 40.9. azbestu saturošu atkritumu aizvākšana;
· 40.10. prasības veselības uzraudzības pasākumiem (obligātās veselības pārbaudes un to nozīme);
· 40.11. tehnoloģiskā aprīkojuma izmantošana azbesta šķiedru izdalīšanās un izplatīšanās ierobežošanai darba procesa laikā, jo īpaši, ja nodarbinātie ir iesaistīti demontāžas vai azbesta aizvākšanas darbos.";
· 1.25. izteikt 41. punktu šādā redakcijā:
· "41. Nodarbinātajiem apmācību īsteno pirms darba sākšanas tiem saprotamā veidā un tās atkārto gadījumos, kad tas ir nepieciešams nodarbināto drošības un veselības aizsardzībai. Apmācībās iekļauj teorētiskās zināšanas un praktiskās iemaņas un tās pielāgo nodarbināto veicamajiem uzdevumiem un darba metodēm.";
· 1.26. izteikt 42. punktu šādā redakcijā:
· "42. Apmācību īstenotājs dokumentē mācības veikšanu un izsniedz nodarbinātajam, kurš tās ir sekmīgi apguvis, apliecinājumu par apguvi, norādot tajā šādu informāciju:
· 42.1. apmācību datums, ilgums un valoda;
· 42.2. apmācību saturs;
· 42.3. apmācības veikušās personas vārds, uzvārds, kvalifikācija un kontaktinformācija, kā arī nosaukums, ja apmācību ir veikusi juridiska persona.";
· 1.27. izteikt 43. punktu šādā redakcijā:
· "43. Darba devējs nodrošina nodarbinātajiem un viņu pārstāvjiem iepazīšanos ar šo noteikumu 26. un 37. punktā minētajiem dokumentiem un azbesta šķiedru ekspozīcijas mērījumu rezultātiem, kā arī sniedz nepieciešamos paskaidrojumus.";
· 1.28. izteikt 47. punktu šādā redakcijā:
· "47. Veicot nodarbināto veselības uzraudzību, ārsts, kurš ir atbildīgs par nodarbinātā veselības aprūpi, pievērš īpašu uzmanību tam, vai azbesta šķiedras nodarbinātajam nav izraisījušas azbestozi, mezoteliomu, bronhiālo karcinomu, gastrointestinālo karcinomu, balsenes karcinomu, olnīcu karcinomu, labdabīgas pleiras slimības vai citu smagu saslimšanu.";
· 1.29. papildināt ar 53. punktu šādā redakcijā:
· "53. 53. Šo noteikumu 3.punktā noteiktais azbesta šķiedras platuma izmērs un 15. punktā noteiktā aroda ekspozīcija robežvērtība stājas spēkā 2029. gada 21. decembrī. Līdz 2029. gada 20. decembrim faktiskā azbesta aroda ekspozīcija darba vides gaisā nedrīkst pārsniegt aroda ekspozīcijas robežvērtību 0,01 šķiedras/cm3 aprēķinot vidējo daudzumu astoņās stundās.";
· 1.30. papildināt ar 54. punktu šādā redakcijā:
· "54. Šo noteikumu 11. punktā minēto azbesta šķiedru darba vides gaisā skaitīšanas metodi izmanto ne vēlāk kā no 2029. gada 21. decembra. Līdz 2029. gada 20. decembrim azbesta šķiedru skaitīšanu darba vides gaisā var veikt, izmantojot šo noteikumu pielikumā noteikto metodi.";
· 1.31. izteikt informatīvo atsauci uz Eiropas Savienības direktīvām šādā redakcijā:
· "Informatīva atsauce uz Eiropas Savienības direktīvām
· Noteikumos iekļautas tiesību normas, kas izriet no:
· 1) Eiropas Parlamenta un Padomes 2009. gada 30. novembra Direktīvas 2009/148/EK par darba ņēmēju aizsardzību pret risku, kas saistīts ar pakļaušanu azbesta iedarbībai darba vietā;
· 2) Eiropas Parlamenta un Padomes 2023. gada 22. novembra Direktīvas (ES) 2023/2668, ar ko groza Direktīvu 2009/148/EK par darba ņēmēju aizsardzību pret risku, kas saistīts ar pakļaušanu azbesta iedarbībai darba vietā.
· 
·  
· 3) (Svītrots)
· 4) (Svītrots)
· 5) (Svītrots)".
· 2. Noteikumi stājas spēkā 2025. gada 21. decembrī.

